# Klara Dan von Neumann

Klara Dan von Neumann (Budapest, 18 d'agost de 1911 - San Diego, 10 de novembre de 1963), nascuda Dán Klára, fou una informàtica teòrica hongaresoestaunidenca, considerada una de les primeres programadores d'ordinadors.

## Primers anys

Va néixer a Budapest el 18 d'agost de 1911, en una rica família jueva, filla de Károly Dán (Diamant) i Kamilla Stadler. El seu pare havia servit prèviament a l'exèrcit austrohongarès com a oficial durant la Primera Guerra Mundial, i la família es va traslladar a Viena per escapar de la República Soviètica Hongaresa de Béla Kun. Un cop derrocat el règim, la família es va traslladar de nou a Budapest. La seva família era rica i sovint feia festes on Dán es reunia amb molta gent.
A 14 anys, Dán es va convertir en campiona nacional de patinatge artístic. Va assistir al Veres Pálné Gimnázium a Budapest i es va graduar el 1929.
Dán es va casar amb Ferenc Engel el 1931 i Andor Rapoch el 1936. Va conèixer el matemàtic hongarès John von Neumann durant un viatge que va fer a Budapest abans de l'esclat de la Segona Guerra Mundial. El 1938, el primer matrimoni de von Neumann va acabar en divorci, i Dán es va divorciar de Rapoch per casar-se amb ell.

## Treball

Després de les seves noces, Dán va emigrar als Estats Units amb von Neumann, on va exercir de professor a la Universitat de Princeton. El 1943, von Neumann es va traslladar al Laboratori Nacional de Los Alamos a Nou Mèxic per treballar en càlculs com a part del Projecte Manhattan Dán va romandre a Princeton fins al 1946, treballant a l'Oficina d'Investigació de la Població de la universitat.
Després de la guerra, Dán es va unir a von Neumann a Nou Mèxic per programar la màquina MANIAC I, que podia emmagatzemar dades, dissenyada pel seu marit i Julian Bigelow. Després va treballar a l'ENIAC (Electronic Numerical Integrator and Computer) en un projecte amb von Neumann per produir la primera predicció meteorològica reeixida en un ordinador. Dán va dissenyar nous controls per a ENIAC i va ser-ne un dels seus principals programadors. Va formar un grup de persones extretes del Projecte Manhattan per emmagatzemar programes com a codi binari,
Després de la mort del seu marit per càncer el 1957, Dán va escriure el prefaci de les seves Conferències commemoratives de Silliman. Les conferències es van publicar el 1958 i posteriorment van ser editades i publicades per Yale University Press com a The Computer and the Brain.
Dán es va casar amb l'oceanògraf i físic Carl Eckart es va traslladar a La Jolla, Califòrnia. Va morir el 1963 en estranyes circumstàncies: després d'abandonar una festa en honor de la guanyadora del premi Nobel Maria Göppert-Mayer, el seu cos es va trobar a la platja de La Jolla. L'oficina del forense de San Diego va catalogar la seva mort com un suïcidi.

## Referències

* ↑ Devlin, Keith. «John von Neumann: The Father of the Modern Computer» (en anglès). Mathematical Association of America. Arxivat de l'original el 2017-08-29. [Consulta: 9 gener 2021].
* ↑ Chen, J; Lu, Su-I; Vekhter, Dan. «Von Neumann and the Development of Game Theory» (en anglès). Arxivat de l'original el 2012-06-26. [Consulta: 31 març 2012].
* 1 2 3 Dyson, George. Turing's Cathedral: The Origins of the Digital Universe (en anglès). Nova York: Vintage Books, 2012. ISBN 978-1-4000-7599-7. OCLC 843124457.
* 1 2 3 Witman, Sarah «Meet the Computer Scientist You Should Thank For Your Smartphone's Weather App» (en anglès). Smithsonian. Smithsonian Institution [Washington, D.C.], 16 d juny 2017. ISSN: 0037-7333 [Consulta: 17 febrer 2020].
* 1 2 «Finding Aid to the Collection in the Library of Congress» (en anglès). Library of Congress, 2014. Arxivat de l'original el 2017-07-02. [Consulta: 22 juliol 2017].
* ↑ «Klára Dán» (en anglès). Geni Family Tree. [Consulta: 22 juliol 2017].
* ↑ Macrae, Norman. John von Neumann: The Scientific Genius Who Pioneered the Modern Computer, Game Theory, Nuclear Deterrence, and Much More (en anglès). Nova York: Pantheon Books, 1992, p. 170–174. ISBN 978-0-6794-1308-0. OCLC 25248222.
* ↑ Kelly, Kevin «Q&A: Hacker Historian George Dyson Sits Down With Wired's Kevin Kelly» (en anglès). Wired. Wired USA [San Francisco, Calif.], 17-02-2012. ISSN: 1078-3148. OCLC: 24479723.
* ↑ Shepherd, Marshall. «How A Woman You Never Heard Of Helped Enable Modern Weather Prediction» (en anglès). Forbes. [Consulta: 20 febrer 2020].
* ↑ Coyle, Karen. «Turing's Cathedral, or Women Disappear» (en anglès). Karen Coyle, 01-11-2012. [Consulta: 8 desembre 2013].
* ↑ Andrieu, Christophe; de Freitas, Nando; Doucet, Arnaud; Jordan, Michael I. «An Introduction to MCMC for Machine Learning» (en anglès). Machine Learning, vol. 50, núm. 1/2, 2003, pàg. 5–43. DOI: 10.1023/A:1020281327116.
* ↑ von Neumann, Klara «Preface, Von Neumann Silliman lectures» (en anglès). The MacTutor History of Mathematics archive. Escola de Matemàtiques i Estadística, Universitat de St Andrews, Escòcia [Consulta: 31 març 2012].
* ↑ von Neumann. The Computer and the Brain. With a foreword by Paul M. & Patricia S. Churchland (en anglès). 2a edició. New Haven, Conn. [u.a.]: Yale Nota Bene, 2000. ISBN 9780300084733.
* ↑ «Former Wife of Late Atomic Energy Commission Official Drowns» (en anglès). Albuquerque Journal, 11-11-1963 [Consulta: 22 juliol 2017].

## Bibliografia

* Dyson, George. Turing's Cathedral: The Origins of the Digital Universe (en anglès). Nova York: Vintage Books, 2012. ISBN 978-1-4000-7599-7. OCLC 843124457.

## Enllaços externs

* (castellà) Klára Dán Von Neumann, desconocida pionera de la programación